Vallensbæk Senior Park

Nyhedsbrev nr. 4 Marts 2017

Kære beboere, Vallensbæk Stationstorv 3

Så er vi klar med nyhedsbrev nr. 4. Denne gang bliver det et nyhedsbrev, som først og fremmest handler om besøg i lejlighederne den 3. april, herunder mulighed for at tage gæster med.

**Besøg i egen lejlighed mandag den 3. april fra kl. 16 - 18.**

Formålet med besøg i egen lejlighed er, at vi kan få indtryk af, hvordan lejligheden ser ud nu, hvor den forhåbentlig er færdigmonteret med køkken, hårde hvidevarer, skillevæg, altan og skabe, alt efter hvor meget du/I har valgt til. Du/I kan tage mål og vurdere, hvor meget der er mulighed for at tage med til den nye lejlighed.

Vi arbejder på, at I får tilsendt eller udleveret mål faste tegninger i A3 størrelse og tegninger, som viser placering af kontakter, stikkontakter, tv og telefonstik inden besøget.

Husk at medbringe kamera, så du kan tage en masse billeder og målebånd.

Vi har også aftalt, at hvert lejemål kan tage 2 gæster med. Det forudsætter, at I tilmelder jer arrangementet, hvor mange I kommer og navn på gæster, som kan være tæppemand, som tager mål til gulvtæpper eller et familiemedlem. Kun opmåling, ikke gæster med store maskiner.

På grund af sikkerhed og forsikring skal vi vide, hvem der er tilstede i ejendommen.

Tilmelding og navne på evt. gæster sendes til : pckornum@post12.tele.dk senest mandag den 27. marts.

Aftal med evt. gæster, at I mødes ved Rema 1000, eller at I kommer ned og henter dem, når de ringer til aftalt mobilnummer.

Vær også opmærksom på parkeringsforhold. Det er ikke afklaret endnu, om der bliver mulighed for parkering på P-dækket. Når vi ved noget mere, så skriver vi det i nyhedsbrev.

Vi bliver mange, så der bliver rift om parkeringspladserne.

**Alternativ tidspunkt for beboere, som er forhindret i at besøge egen lejlighed den 3. april.**

Hvis du/I er forhindret i at besøge egen lejlighed den 3. april så skriv snarest til : pckornum@post12.tele.dk, så vil vi sammen med Katja se på, om der kan arrangeres en alternativ dato.

**Vi arrangerer ikke noget i fælleslokalet denne gang.**

Da det først og fremmest handler om at besøge egen lejlighed, så har vi i bestyrelsen for Vallensbæk Senior Park valgt, at vi ikke arrangerer noget i fælleslokalet denne gang. Håber det er i orden.

**Tegninger.**

Som vi skrev oven for, så arbejder vi på, at I får tilsendt eller udleveret mål faste tegninger i A3 størrelse og tegninger, som viser placering af kontakter, stikkontakter, tv og telefonstik. Det er længe siden, at vi blev lovet disse tegninger, men nu skulle de være på vej.

**Og nu de korte nyheder.**

**Alle lejligheder er udlejet**, de seneste lejere er:

3C, 1. 4, Gerda og Kjeld Hansen

3H, 2. 4, Edith Pedersen

3P, 2. 5, Kirsten Brandenborg

3S Bente Egaa og Poul-Erik Andreasen

Hjertelig velkommen, vi glæder os til at være sammen med jer.

**Folder om indflytningen**

Indflytningsfolder kan findes her: https://www.kab-bolig.dk/beboer/indflytning, hvis du ikke fik den udleveret på Korsagergård.

**Flyttefirma og adgangsforhold.**

I nyhedsbrev nr. 3 glemte jeg at skrive, at max. vægt på parkeringsdækket er 3500 kg pr. køretøj.

**TV, fastnet telefon, bredbånd.**

Tak for jeres tilbagemeldinger. Pilen peger på YouSee, som rigtig mange har som leverandør i dag. Vi arbejder hårdt på at få en afklaring af, hvem der skal være leverandør. Det har blandt andet betydning for, om vi skal flytte nuværende aftaler eller opsige eksisterende aftaler. Ved flytning er fristen vistnok 14 dage, medens den ved opsigelse er løbende måned + 30 dage. Så det begynder at haste med at få at vide, hvordan vi skal forholde os !

**Hvis du har forslag til emner**, som ønskes belyst i et af de kommende nyhedsbreve, så er du velkommen til at skrive til redaktøren.

Venlig hilsen

Vallensbæk, den 11. marts 2017

Vallensbæk Senior Park

Peder

**Her kan du finde oplysninger**

På KAB´s hjemmeside www.kab-bolig.dk kan du finde oplysninger om KAB og boligafdelingerne.